हाईकोर्ट के जज की बेटी भी मैजिस्ट्रेट बनने की राह पर
डेराबस्सीके गांव सुंडरा की नवनीत कौर ने पंजाब सिविल सर्विसेज (ज्यूडिशियल) की परीक्षा पास कर परिवार हलके का नाम रोशन किया है। डेराबस्सी हलके का यह पहला परिवार है, जिसके चार में से तीन सदस्य कानून की सेवाओं से वास्ता रखते हैं। नवनीत के पिता जस्टिस जसपाल सिंह चंडीगढ़ में पंजाब एवं हरियाणा हाईकोर्ट के जज हैं, जबकि उनका भाई नवदीप पंजाब सरकार के साथ एडिश्नल एडवोकेट जनरल हैं। मां जसविंदर कौर इंग्लिश की लेक्चरार हैं। नवनीत कौर बीते साल दिसंबर में विवाह के बाद अपने बिजनेसमैन पति तेजिंदर सिंह के साथ मोहाली में रह रही हैं। जस्टिस जसपाल सिंह ने बताया कि वे 1983 में पीसीएस ज्यूडिशियल की परीक्षा पास कर मैजिस्ट्रेट बने थे। विभिन्न अदालतों में काम करते हुए जस्टिस जसपाल 2013 में हाईकोर्ट में बतौर जज पदोन्नत हुए थे। नवनीत कौर ने सेकंड अटेंप्ट में उक्त परीक्षा पास की है। इससे पहले उन्होंने पीयू से एलएलएम किया था और फिलहाल पीएचडी कर रही हैं। नवनीत ने अपनी सफलता का श्रेय पेरेंट्स को दिया है।
hin_Deva hin_Deva